கடந்த ஒரு வார காலத்திற்கும் மேலாக பக்தர்கள் பயன்படுத்தும் இந்தப் பிரதான சாலை முழுமை பெறாமல் கிடப்பில் போடப்பட்டுள்ளதால், கடலில் குளித்துவிட்டு ஈரத்துடன் கோயிலுக்குத் தீர்த்தமாட வரும் பக்தர்களின் பாதங்களை, தோண்டப்பட்ட சாலையில் கிடந்த கற்கள் பதம்பார்த்து வருகின்றன. இதனால் பல பக்தர்கள் சிதறிக் கிடக்கும் கற்களால் கால் இடறி விழுந்து காயமடைவதும், செருப்பு இன்றி நடந்து வரும் பக்தர்களின் கால்களில் கற்கள் குத்தி காயம் ஏற்படுவதும் தொடர்ச்சியாக நடந்து வருகிறது. பக்தர்களுக்கு ஏற்பட்டுள்ள இந்த இடையூறுகளைக் களைய புதிய சாலை அமைக்கும் பணியை விரைவில் நிறைவேற்ற கோரியும், சாலையில் பக்தர்களுக்கு இடையூறு ஏற்படுத்தும் கற்களைத் தூய்மைப் படுத்தும் வகையிலும் இந்து மக்கள் கட்சியினர் சன்னிதி வீதி சாலையைச் சுத்தம் செய்யும் போராட்டத்தில் ஈடுபட்டனர்.